b"\n_START_ARTICLE_\nCasa B. Pinell\n_START_SECTION_\nDescripci\xc3\xb3\n_START_PARAGRAPH_\nL'edifici fa cantonada, amb mitgeres i dues fa\xc3\xa7anes que donen, la principal, al Raval de Montserrat i, l'altra, al carrer de la Vila Nova. Consta de planta baixa i dos pisos. La fa\xc3\xa7ana principal cont\xc3\xa9 la porta d'entrada i una gran finestra amb arcs rebaixats. El primer pis presenta un balc\xc3\xb3 amb finestra central; el segon pis \xc3\xa9s format per un grup de tres finestres iguals. La planta primera i els dos pisos estan separats per una l\xc3\xadnia d'imposta que a la fa\xc3\xa7ana lateral es veu trencada per una finestra amb un arc rebaixat i dos grups de finestres geminades al tercer pis. Acaba l'edifici una cornisa de cer\xc3\xa0mica lleugerament corba.\n_START_SECTION_\nHist\xc3\xb2ria\n_START_PARAGRAPH_\nConstru\xc3\xaft el 1916 per l'arquitecte Llu\xc3\xads Muncunill, l'edifici ha estat tradicionalment la seu del PSUC i del sindicat Comissions Obreres, i actualment allotja la seu terrassenca d'Iniciativa per Catalunya Verds."